钦定古今图书集成/明伦汇编/氏族典/第332卷 > 刘迈
## 钦定古今图书集成/明伦汇编/氏族典/第332卷 > 刘迈

按《晋书刘毅传》：毅兄迈，字伯群，少有才干，为殷仲堪
中兵参军。桓元之在江陵，曾于厅事前戏马，以槊拟
仲堪。迈时在坐，谓元曰：“马槊有馀，精理不足。”仲堪为
之失色，使迈下都以避之。后元淂志，迈诣门称谒，元
甚喜，以为刑狱参军。及毅与刘裕等同谋起义，迈将
应之，事泄，为元所害。